CELEX: 22012D0010
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 10/2012 tal- 10 ta’ Frar 2012 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/16
               
            DEĊIŻJONI TAL-KUMITAT KONĠUNT TAŻ-ŻEE
      Nru 10/2012
      tal-10 ta’ Frar 2012
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II ta’ mal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 72/2011 tal-1 ta’ Lulju 2011 (1).
               
            
                  (2)
               
               
                  Ir-Regolament tal-Kummissjoni (UE) Nru 301/2011 tat-28 ta’ Marzu 2011 li jemenda r-Regolament tal-Kunsill (KE) Nru 297/95 rigward l-aġġustament tat-tariffi tal-Aġenzija Ewropea għall-Mediċini għar-rata tal-inflazzjoni (2) għandu jiġi inkorporat fil-Ftehim.
               
            
                  (3)
               
               
                  Id-Deċiżjoni tal-Kummissjoni 2008/911/KE tal-21 ta’ Novembru 2008 li tistabbilixxi lista ta’ sustanzi erbali, preparazzjonijiet erbali u kombinazzjonijiet tagħhom għal użu fi prodotti mediċinali erbali tradizzjonali (3) għandha tiġi inkorporata fil-Ftehim.
               
            
                  (4)
               
               
                  Id-Deċiżjoni tal-Kummissjoni 2010/28/KE tat-28 ta’ Lulju 2009 li temenda l-lista ta’ sustanzi veġetali, preparazzjonijiet erbali u kombinazzjonijiet tagħhom għal użu fi prodotti mediċinali veġetali tradizzjonali (4) għandha tiġi inkorporata fil-Ftehim.
               
            
                  (5)
               
               
                  Id-Deċiżjoni tal-Kummissjoni 2010/30/UE tad-9 ta’ Diċembru 2009 li temenda l-lista ta’ sustanzi veġetali, preparazzjonijiet u taħlitiet tagħhom għall-użu fi prodotti mediċinali veġetali tradizzjonali (5) għandha tiġi inkorporata fil-Ftehim.
               
            
                  (6)
               
               
                  Id-Deċiżjoni tal-Kummissjoni 2010/180/UE tal-25 ta’ Marzu 2010 li temenda d-Deċiżjoni 2008/911/KE li tistabbilixxi lista ta’ sustanzi erbali, preparazzjonijiet erbali u kombinazzjonijiet tagħhom għal użu fi prodotti mediċinali erbali tradizzjonali (6) għandha tiġi inkorporata fil-Ftehim,
               
            ADOTTA DIN ID-DEĊIŻJONI:
      Artikolu 1
      Il-Kapitolu XIII tal-Anness II ta’ mal-Ftehim huwa emendat kif ġej:
      
                  1.
               
               
                  L-inċiż li ġej jiżdied fil-punt 15h (ir-Regolament tal-Kunsill (KE) Nru 297/95):
                  
                              “—
                           
                           
                              
                                 32011 R 0301: ir-Regolament tal-Kummissjoni (UE) Nru 301/2011 tat-28 ta’ Marzu 2011 (ĠU L 81, 29.3.2011, p. 5).”
                           
                        
            
                  2.
               
               
                  Il-punt li ġej jiddaħħal wara l-punt 15zk (id-Direttiva tal-Kummissjoni 2009/135/KE):
                  
                              “15zl.
                           
                           
                              
                                 32008 D 0911: id-Deċiżjoni tal-Kummissjoni 2008/911/KE tal-21 ta’ Novembru 2008 li tistabbilixxi lista ta’ sustanzi erbali, preparazzjonijiet erbali u kombinazzjonijiet tagħhom għal użu fi prodotti mediċinali erbali tradizzjonali (ĠU L 328, 6.12.2008, p. 42), kif emendata permezz:
                              
                                          —
                                       
                                       
                                          
                                             32010 D 0028: tad-Deċiżjoni tal-Kummissjoni 2010/28/KE tat-28 ta’ Lulju 2009 (ĠU L 11, 16.1.2010, p. 12),
                                       
                                    
                                          —
                                       
                                       
                                          
                                             32010 D 0030: tad-Deċiżjoni tal-Kummissjoni 2010/30/UE tad-9 ta’ Diċembru 2009 (ĠU L 12, 19.1.2010, p. 14).
                                       
                                    
                                          —
                                       
                                       
                                          
                                             32010 D 0180: tad-Deċiżjoni tal-Kummissjoni 2010/180/UE tal-25 ta’ Marzu 2010 (ĠU L 80, 26.3.2010, p. 52).”
                                       
                                    
                        
            Artikolu 2
      It-testi tar-Regolament (UE) Nru 301/2011 u tad-Deċiżjonijiet 2008/911/KE, 2010/28/KE, 2010/30/UE u 2010/180/UE bil-lingwa Islandiża u b’dik Norveġiża, li se jiġu ppubblikati fis-Suppliment taż-ŻEE ta’ ma’ Il-Ġurnal Ufficjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-11 ta’ Frar 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 262, 6.10.2011, p. 28.
      
         (2)  ĠU L 81, 29.3.2011, p. 5.
      
         (3)  ĠU L 328, 6.12.2008, p. 42.
      
         (4)  ĠU L 11, 16.1.2010, p. 12.
      
         (5)  ĠU L 12, 19.1.2010, p. 14.
      
         (6)  ĠU L 80, 26.3.2010, p. 52.
      
         (*)  Ma huma indikati l-ebda rekwiżiti kostituzzjonali.